b'\n_START_ARTICLE_\nAnita Ekberg\n_START_SECTION_\nBakgrunn\n_START_PARAGRAPH_\nAnita Ekberg var datter av Alva og Gustav Ekberg og vokste opp i \xc3\x96stra F\xc3\xa4ladsgatan 29 i Malm\xc3\xb6. I 1951 vant hun skj\xc3\xb8nnhetskonkurransen Fr\xc3\xb6ken Sverige.\n_START_SECTION_\nKarriere\n_START_PARAGRAPH_\nHun kom samme \xc3\xa5r til USA for \xc3\xa5 komkurrere i Miss Universe-k\xc3\xa5ringen. Den vant hun ikke, men fikk arbeide som fotomodell og p\xc3\xa5 nattklubber f\xc3\xb8r hun gjorde en str\xc3\xa5lende filmdebut i Hollywood i 1953. F\xc3\xb8rst hadde hun noen biroller for Universal Pictures i filmene Abbott and Costello go to Mars og The Golden Blade der hun spilte sammen med John Wayne og Lauren Bacall._NEWLINE_Howard Hughes ville at hun skulle skifte navn; han mente at Ekberg var for vanskelig \xc3\xa5 uttale. Men hun nektet og mente at dersom hun ble kjent skulle folk l\xc3\xa6re seg \xc3\xa5 uttale hennes navn, og dersom hun ikke ble kjent spilte det ingen rolle._NEWLINE_Det internasjonale gjennombruddet kom med filmen Krig og fred (1956). Etter fem \xc3\xa5r i Hollywood dro hun til Italia for \xc3\xa5 spille inn Det s\xc3\xb8te liv, Federico Fellinis film fra 1960 som utgjorde Ekbergs h\xc3\xb8ydepunkt i karrieren._NEWLINE_Hun spilte der rollen som Sylvia, mot Marcello Mastroianni. Der bader hun i en ber\xc3\xb8mt scene i Fontana di Trevi i Roma._NEWLINE_I november 1961 poserte hun for magasinet Playboy._NEWLINE_I 1963 spilte hun mot Frank Sinatra og Dean Martin i  Western-komedien 4 for Texas. Deretter var hun knapt med i noen nevneverdige filmer - unntaket var f\xc3\xb8rst i 1987, da hun hadde en minnesverdig rolle i Intervista. Hun har aldri medvirket i noen svensk film._NEWLINE_Ekberg var gift to ganger: Med den britiske skuespilleren Anthony Steel (1956\xe2\x80\x931959) og skuespilleren Rik Van Nutter (1963\xe2\x80\x931975).'